Damu kusafirishwa kwa ndege zisizo na rubani Rwanda\nMaeneo mengi ya Rwanda yana milima na misitu hivyo huwa vigumu kusafiri kwa kutumia barabara

Huduma hiyo ni ya kwanza ya aina yake duniani.

Ndege zisizo na marubani zitakuwa zikipaa moja kwa moja hadi eneo ambalo damu inahiajika nchini Rwanda, na kisha kurejea kituoni.

Badala ya kutua ndipo ziwasilishe kifurushi chenye damu, kifurushi hicho kitarushwa ardhini salama kwa kutumia mwavuli au parachuti.

Teknolojia hiyo inaleta matumaini ya kuwasilisha damu haraka na kwa njia salama ukilinganisha na awali ambayo njia ya kutegemewa pekee ilikuwa barabara, nyingi ambazo ambazo hali yake ni mbaya.

Vifurushi vitakuwa vikirushwa ardhini kwa kutumia mwavuli au parachuti. Ndege hazitahitaji kutua.

Kampuni ya Marekani ya Zipline ndiyo itakayoendesha mradi huo.

Wanaofanya kazi katika kampuni hiyo ni wahandisi ambao awali walifanya kazi katika kampuni maarufu za kiteknolojia kama vile Space X, Google, na Lockheed Martin..

Mwanzoni, ndege hizo zitatumiwa kusafirisha damu, maji ya damu na dutu inayogandisha kioevu.

Ndege hizo zinaweza kuruka na kupaa zikiwa futi 500 (mita 152) juu ya ardhi kuzuia kugongana na ndege kubwa za kawaida zinazobeba abiria na mizigo.

Ndege hizo zitakuwa zinahudumu eneo la umbali wa hadi kilomita 150 (maili 93), ingawa zina uwezo wa kwenda umbali maradufu ya umbali huo. 

Ndege hizo za Zipline zikirushwa angani kutoka kwenye kambi iliyopo karibu na mji wa Kigali

Ndege hizo zinatumia nguvu za umeme kutoka kwenye betri na hutumia teknolojia ya GPS kuziongoza kufika maeneo yanayotakikana.

Zitakuwa zikituma maeleo kwa wahudumu kwenye kambi ya ndege hizo na pia wahudumu wasimamizi wa safari za ndege Rwanda kwa kutumia teknolojia ya mawasiliano ya simu.

Kwa kuanza, ndege 15 zitakuwa zikifanya kazi.

Ndege hizo, ambazo kwa kifupi zinafahamika kama 'Zip', zina uwezo wa kupitia hata kwenye upepo wa kasi ya kilomita 30 kwa saa (19mph) au mvua ndogo hali ikibidi.

Wakati wa kufanyiwa majaribio kwa teknolojia hiyo, jeshi la Rwanda lilionesha kuvutiwa

Zipline italipwa na idara ya afya ya Rwanda kwa...\n\ntl;dr:
Huduma ya kusafirisha damu na vifaa vingine vya kimatibabu kwa kutumia ndege zisizo na rubani, imezinduliwa nchini Rwanda na Rais Paul Kagame.